《暇日蒙子玉见招得陪诸君子燕饮欢甚大醉中放浪形骸之外而不自知也因自述一诗并作解嘲云》
元代·邓雅

六十行年两鬓衰，秋风吹老芰荷衣。白云黄鹤堪为友，流水青荷总是诗。

物外游心如太古，人前索笑似婴儿。坐中不著疏狂士，那得诸公一解颐。

作者简介：邓雅（1328—？），字伯言，江西峡江县（明初峡江地域属新淦县）人，曾中元代明经科。明洪武中，以郡举入京。太祖命赋钟荷诗，稿既呈，其中一联，太祖大喜，以手拍案高诵之。雅以为帝怒，惊死于墀下，扶至东华门始醒。授谕德，寻辞归。与梁寅（新余名士）友善，讲学于石门荷中。邓雅工诗，气味冲澹，颇有自然之致，以能诗而鸣东南。著有《玉笥集》九卷，凡数百篇，录于《四库全书》。